સુપરસ્ટાર રજનીકાંત અને કમલ હસન મલેશિયાના એક કાર્યક્રમમાં સાથે જોવા મળ્યા હતા. આ દરમિયાન બંનેએ સાથે એક હેલિકોપ્ટરમાં મુસાફરી કરી હતી અને મંચ પર પણ સાથે જોવા મળ્યા હતા. તેમની તસવીરો સોશ્યલ મીડિયા પર પણ ખૂબ વાયરલ થઇ રહી છે. મલેશિયામાં એક સ્ટાર નાઇટમાં બંને સુપરસ્ટાર પહોંચ્યા હતા, જ્યાં કમલ હસન સફેદ રંગના કપડામાં અને રજનીકાંત કાળા રંગના કપડામાં જોવા મળ્યા હતા. આ એક ચેરિટેબલ પ્રોગ્રામ હતો, પરંતુ રજનીકાંતના રાજકારણમાં પ્રવેશ બાદ આ પહેલીવાર બંને સાથે જોવા મળ્યા હતા. આથી હવે તમિલનાડુના રાજનેતાઓને ડર છે કે, આ બંને ક્યાંક સાથે ના થઇ જાય.